TRANSCRIPTIONS 


[5-6] 
Manuscrit 
du XV° siecle 
Heures n° 55 


heures ecrites au 15° Siecle ayant appartenu a la maison de 
Bournonville, un état .. naissance de plusieurs enfans de cette 
famille est a la tete et a la fin de ces heures et il est Signé du 
Seigneur de Bournonville, 1l y est marque des alliances 


Cet endroit est pour mectre en escript 

les noms des enfans du Sieur de bournonville 
et de barbe de toisy Sa femme comme plaict 
a dieu de leur en doner le noms des comperes 
et commeres le Jour et heure de leur nessance 
et du baptesme et le lieu premierement dieu 
nous a done ung filz Lequel fut nez 

Le Samedi vingt Septiesme du mois 

de octobre en Lan mil cinq cens Soixante 
cinq entre neuf et dix heures du Soir 

Et a este Baptise en La chapelle du 

chastel de Chancigny aulquel chastel 

a este nez Et a heu nom Rolan pour 
monsieur de pouligny pere de ladicte Barbe 
qui le porta au baptesme avec lazare 
brechard Seigneur de .. nostre beau frere 

et fut commere demoiselle Jehenne de 
clugny fille de feu monsieur de breullad 

et feut baptise le dimenche dic huitiesme 
Jour du mois de novembre an que dessus 
dieu luy donne grace estre homme de bien 


Plus dieu nous a donne ung filz Lequel 
fut nez le vendredi [sic] de novenbre 
mil cinq cens Soixante Six environ Six 
heures de matin et baptize par mesire 
d... en la chambre basse 

de ce chastel de chancigny Incontinent 


apres Sa nessance et Ledit Jour Rendit 


Lame 


Plus dieu nous a donne ung filz qui fut nez le jour 
de la nativite du Seigneur environ lheure que lon 
chante …. 

en La chambre Sur Sa porte 
Étrss mil cinq cent Soixante Sept fut 
porte baptize a nostre dame et en feut compere 
pierre de mercilley evesque dostun et andre [sic ?] 
de corcelle Sieur de. et commere catherine de 
Saulx abaisse de moulaise et hut non pierre 
pour monsieur dostun et … 
… dieu luy donne la grace 
destre homme de bien 


plus dieu nous a donne une fille laquelle 
fut neez le mecredi Jour des Sendres 
XX..° Jour du mois de febvrier mil cinq 
cens Soixante neufz a conter du premier 
de Lan envyron Six heures du matin et 
fut baptise et mene au chastel dudict chancigny 
baptize en la chappelle et a non marcienne 
pour damoiselle marcienne de R.... 
vefve de feu monsieur de brullard et demoiselle 
Jehanne de bournonville femme du Sieur de thury [sic ?] 
… et fut compere monsieur …. 
de charriere escuyer dostun .…. 
dieu luy donne grace destre agreable [rature] 
[En marge :] Elle est decedee / Jeudy 29 decembre / 1594 dieu luy fasse / pardon 


[un paragraphe totalement illisible, quelle que soit la copie consultée] 


[141-sq] 


mil cinq cens Soixante et douze au 
chastel de chancigny en La Salette 
basse entre trois et quatre heure 
du matin Et ledit Jour fut batize 
par messire claude belin vicaire de 
Sainct Ligier en La chapelle dudit 


chastel fut porte audit batesme 

et a non philibert pour Noble 
Seigneur philibert de thoisy escuyer 
Seigneur de pouligny frere de ladite 
demoiselle Et Laultre compere 

fut guillaume de charnon escuyer 
filz du Seigneur de champecallon 

et fut Commere Madame 

madeleine de bournonville religieuse 
de moulaise Seur dudit Sieur philippes 
dieu Soyt en ayde a toute ladicte 
compagnye et donne grace 

audit enfent destre homme de bien 


[En marge :] Ladicte Magdelaine de bournonville / Seur dudict philippes de bournonville / pere 
dudit philibert mourut a Thury / en lan mil cinq cens quattre / vingt et quattre. dieu aye / Son ame 

Claudine de bornonville aultre / Seur dudit Philippes mourut Lan / mil V cens quatre vingt et 
/ quatorze a la roche pot / dieu luy fase paix 


Ce Sont cy dessus en en devant tous les 
enfens que dieu a donne dudit 

mariage dicelluy Sieur et damoyselle 
barbe Lequel mariage fut 

fait Le XXIX° octobre mil cinq cens Soixante 
et quatre 

et Rendit Lame a dieu ladite 
damoiselle Le dymenche 

quatriesme de Janvier en Lan 

mil Vc Soixante et treize ce 

bon dieu veille avoir Son ame et 

veille ayder au pouvre mary et 

aux leurs enfans 


Lan mil cinq centz quatre vingt et Six Le Septiesme Jour du mois dapvril 
Lendemain de La Solemnite du Jour de pasque environ quatre heures du Soir 
rendit Lame a dieu pierre de bournonville mary de ladicte barbe de thoisy pere 
et mere de Toutte La generation cy dessus escripte dieu par Sa Saincte 
grace veuille Loger Leurs ames en Son Sainct Lieu de repos Leurs corpz 
sont Inhumes en Lesglise de St pierre devant Le grand hostel parroisse de St Ligier du boix 
Philibert de bornonville mon pauvre frere qui estoit demeure Seul denfans 


masles avec moy roland de bornonville estant blesse dune harquebusade 


en la Jambe droicte mourut Le vendredy douziesme du mois daost mil 

cinq cens quattre vingt et quatorze entre dix et unze heures du Soir au 

Logis de philibert de Thoisy Sieur de polligny mon oncle et fust enterre en Lesglise 
St Jehan au chasteau de Semeur. Il est decede en Leage de vingt et 

deux ans avec Infinis regretz et Lamentations de Ses parans et amis 

Il est mort en homme de bien et aultant bien advise quil ce peut dire ny penser 

Le dieu tout puissant par Sa Saincte misericorde luy fasse La grace de Luy 


donner place avec Les bienheureux et a moy appres luy 


Mon dieu mon pere et mon Sauveur donnes moy meintenant consolation a vostre 
pauvre Serviteur qui maves laisse en ce monde appres mon pauvre pere ma 

mere et mes freres. Veuilles mon souverain createur Toutainsin quil vous 

a pleu leur faire a tous La grace de bien vivre et de bien mourir en la recognoiss 
ance [sic] de vostre eternite et maiesté Supresme. Veuilles dis Je mon dieu me 
departir vos benedictions en ces bas et miserables lieux affinque Jy 

consomme le reste de mes Jours Selon vos Sainctz commendemens pour a la 


fin dyceux treuver place sil vous plaict en vostre Sainct royaulme celeste 


Mon dieu guides moy touiours par vos droitz Sentiers. Et ne permettes 
poinct que ie me fourvoye Sil vous plaict 


Mon dieu tenes moy touiours la bride ferme Sil vous plaict. et ne me 
Laisses poinct esgarer de vostre Juste voye 


Mon dieu Soyes touiours a ma garde, et ne me delaisses poinct 


Sil vous plaict 


Mon dieu Soyes touiours avec moy en Touttes mes oeuvres et en Touttes 
mes pensees au commencement au milieu et a la fin. Au nom de 
Lindividue trinite 


Mon dieu vostre volonte Soict faicte de moy nostre pauvre Serviteur 
de bornonville 


Je Roland de bornonville fus blesse dung coup descopette au bras gauche 

qui le me perca tout oultre le mecredy 15 Jour du moix de octobre 1594 
proche le chasteau de Lhornay [sic ?] par ung Soldat qui estoit de la garnison 
de vesigneux accompagne de Six aultres et moy Seul. ledict Soldat mourut 
Seur le champ tue par moy de deux ou trois coups despee au deffault de 

la Cuirasse. Jen ay este en grand danger de ma vie et presque a La fin 
dycelle par le moyen dune grande emoragie de Sang qui Sensuivit alaquelle 


lon ne pouvoit quasi remedier mais 1l a pleu a mon dieu de me 
conserver encores pour ceste foix Je luy prie de bon Coeur Que ce Soit 
pour Son Service 


Mercienne de bornonville ma Soeur le nom de laquelle est cy 

dessus escript a este mariee appres La mort de mon pauvre pere 

par le vouloir et auctorite Seulle de philibert de Thoisy nostre oncle Sans 
le Consentement de Ses aultres parans a Charles de vaulx f11z de 

Claude de vaulx Seigneur de Let et lusey [sic ?] en partye. Elle a este Tuee 
Inopinement par cas fortuit de Son mary en voulant nettoyer ung 

pistolet et le tirant du fourreau le Jeudy vingt neufviesme du moix de 
decembre 1594. Elle est enterree a lalestre [sic ?] en la chappelle proche du 
Siege desdicts vaulx dieu ayt Son ame Et veuille punir le mary Si en 

ung Sy piteux acte Il y a heu a Sa mauvaise volonte. Je len Supplie 

de bon Coeur Elle a laisse ung petit enfant appelle Jacques de vaulx 

dieu luy done grace destre homme de bien et dhonneur 


Mon dieu mon protecteur veuilles par vostre Saincte grace et 
misericorde Que Lannee passee maye apporte la fin de tous mes 
malheurs. Et que la present ou nous entrons me Soit douce et 
favorable accompagnée de Tout bon heur 


Le .. may 1595 Je fus en grand danger par le moyen et par la faulte 

de Guillaume {sic ?] de .. Sieur de Thury mon cousin Germain qui Se Seroit … 
… meche allumee en ung buffet ou estoit la pouldre en la 

(chambre ou) Jestoit couche et la pouldre brusla et fist ung merveilleux [sic ?] 
… mais dieu par Sa Saincte grace me Laissa Sain et Sauf Je Le 

prie de bon coeur que en Soit pour Son Service et a Son honneur et gloire 

Et despuis ledict Sieur de Thury ….. 

a la garnison de chasteau.. en ouvrant la porte dudit chastel … 

chancigny Inopinement et Sans demender qui … 

portoit au dessus de La mamele Gauche …. 


[un paragraphe illisible, trop de transparences] 


Le mardi 30 Juillet 1595 fust tue Charles de vaux mary de marcienne de 
bornonville ma Soeur qui mourut par Ses mains comme est cy dessus escript 
Iceluy fust tue en ung village de Conte [sic ?] par des harquebusiers estans en 
embuscade. Il fust enterre a clus [sic ?] dieu ayt pitie de sa pauvre ame et 

luy veuille pardonner Son peche 


Le premier Jour Suyvant qui fut le 13 [sic pour 31] Juillet 1595 mourut Le petit enfant 
nomme Jacques de vaux eage de trois ans et trois moix en Son 

… . Il est decede en La maison de Madame de vaucey 

Sa tante paternelle au lieu de Arnay le duc ou il est enterre 

en lesglise St Laurent proche Le grand hostel ou estoit Ja ung Sien 
enfant. dieu veuille avoir sa pauvre ame. Et me veuille 

consoler de Tant dafflictions qui me Sont Seurvenues en... 

… . Mon dieu gardes moy en pitie vostre pauvre Serviteur 

Sil vous plaict et veuilles cesser Les verges de vostre justice Seur moy 
et Seur les miens. Mon dieu tenes moy moings la bride affinque Je 

ne mesloigne de vos Sainctz commandemens. Mon dieu mon 

pere et mon Saulveur Tenes Tousiours pour vostre pauvre et 

. Serviteur celuy qui de vos Saincts fons [sic ?] … 

… et relever Le nom de Roland de bornonville 


Le 27 Jour du moix De Aost 1597 mourut philibert de Thoisy Sieur de 
pouligny mon Oncle frere de feu ma mere qui institua Ses heritiers 

Claude et Anthoinette de la plume filles de monsieur de La plume capitaine 
du donion de Semeur a Lexclusion de moy son heritier de droit. mais 

Sa Succession ne vailloit pas les debtz Cest pourquoy Le heredation [sic ?] ne 
me fust pas grandement dommageable. Cestoit ung tesmoignage de 
malicieuse nature. dieu luy veuille pardonner. Et me fasse la 

grace de vivre et mourir en homme de bien et dhonneur. Ainsin Soit il 


Le Jeudy 7 Juing 1601 Dieu nous envoya environ les deux heures apres midy 
ung cruel horrage de temps qui gresla presque tous les bleds de ce lieu de 
chancigny de champecevillon de Lailly La varenne Igornay Se Sauva Le 
champ du boix les champs charny Le champ du noyer et les pulles emblavees 
par les metaiers. Linundation fust Si grande quelle faillit a tout perdre 

et emmena force terre et pierre Le bas. rompit La muraille de ma vigne 

et y gasta tout. Le Seigneur dieu par Sa Saincte grace veuille que mes pauvres 
contrees a ce coup affligees ne puissent Jamais estre greslees. Et nous 


veuille par Sa Saincte misericorde tous consoler et aymer ainsin soit il 


parce domine populo tuo. miserere nostri. Et Exaudi me. Amen 


+ * * * 


